**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL atlyginimo dydžio už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą, nustatymo**

2021 m. birželio 8 d. Nr. T1-174

Klaipėda

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi ir Lietuvos Respublikos švietimo įstatymo 70 straipsnio 7 dalimi, Klaipėdos miesto savivaldybės taryba nusprendžia:

1. Nustatyti atlyginimo dydį vienam asmeniui per mėnesį už atlygintinai teikiamas paslaugas, vykdant Klaipėdos Vydūno gimnazijos kultūrinio ir meninio ugdymo programą:

1.1. 1–4 klasėse – 43 Eur;

1.2. 5–8 klasėse – 27 Eur;

1.3. I–IV klasėse – 14,00 Eur.

2. Nustatyti, kad už paslaugas nemokama, jeigu:

2.1. šeima gauna socialinę pašalpą, mokamą pagal Lietuvos Respublikos piniginės socialinės paramos nepasiturintiems gyventojams įstatymą;

2.2. mokinys nesinaudoja teikiamomis paslaugomis dėl ligos;

2.3. mokinys nesinaudoja teikiamomis paslaugomis, mokyklai nevykdant ugdymo veiklos.

3. Pripažinti netekusiais galios:

3.1. Klaipėdos miesto savivaldybės tarybos 2006 m. sausio 26 d. sprendimą Nr. T2-20 „Dėl pritarimo Klaipėdos „Vyturio“ vidurinėje mokykloje ir Klaipėdos Vydūno vidurinėje mokykloje vykdomoms neformaliojo meninio ugdymo programoms“;

3.2. Klaipėdos miesto savivaldybės tarybos 2014 m. rugsėjo 15 d. sprendimą Nr. T2-202 „Dėl kainų už atlygintinai teikiamas paslaugas, vykdant meninio ugdymo programą Klaipėdos Vydūno gimnazijoje, patvirtinimo“.

4. Skelbti šį sprendimą Teisės aktų registre ir Klaipėdos miesto savivaldybės interneto svetainėje.

|  |  |
| --- | --- |
| Savivaldybės meras |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Švietimo skyriaus vyriausioji specialistė

Simona Šliogerienė, tel. 39 62 43

2021-06-02